
ਬਲਬੀਰ ਬੇਗਮਪੁਰੀ ਵੱਲੋਂ ਨਿਰਦੇਸ਼ਤ ਫ਼ਿਲਮਾਂ ਨੇ ਚੰਗਾ ਵਪਾਰ ਕੀਤਾ ਹੈ ਤੇ ਹੁਣ ਉਹ ਇੱਕ ਨਵੀਂ ਫੀਚਰ ਫ਼ਿਲਮ ‘ਪਗੜੀ ਸਿੰਘ ਦਾ ਤਾਜ’ ਲੈ ਕੇ ਆ ਰਹੇ ਹਨ। ਨਿਰਮਾਤਾ ਬੀ.ਐਸ. ਸੂਰੀ ਦੀ ਇਸ ਫ਼ਿਲਮ ’ਚ ਜਵਾਨ ਦਿਲਾਂ ਦੇ ਸੁਪਨੇ, ਪੱਗ ਦੀ ਸ਼ਾਨ ਤੇ ਸਰਦਾਰੀ ਦੇ ਨਾਲ ਪੱਗੜੀ ਦੀ ਸ਼ਾਨ ਨੂੰ ਕਾਇਮ ਰੱਖਣ ਦਾ ਸੁਨੇਹਾ ਦਿੱਤਾ ਹੈ। ਅੱਜ ਕੱਲ੍ਹ ਸੁਨਾਮ, ਰਟੌਲ ਤੇ ਸੰਗਰੂਰ ਵੱਲ ਇਸ ਫ਼ਿਲਮ ਦੀ ਸ਼ੂਟਿੰਗ ਤੇਜ਼ੀ ਨਾਲ ਚੱਲ ਰਹੀ ਹੈ।  ‘ਪਗੜੀ ਸਿੰਘ ਦਾ ਤਾਜ’ ਦਾ ਹੀਰੋ ‘ਪੁੰਨਿਆ ਦੀ ਰਾਤ’ ਫ਼ੇਮ ਵਿਜੇ ਖੇਪੜ ਹੈ ਤੇ ਹੀਰੋਇਨ ਕਾਮਯਾਬ ਮਾਡਲ ਪੱਲਵੀ ਹੈ। ਕਾਮੇਡੀ ਕਿੰਗ ਭੋਟੂ ਸ਼ਾਹ ਤੇ ਥੀਏਟਰ ਧਨੀ ਸੁਦਰਸ਼ਨ ਮੈਣੀ ਤੇ ਅਸ਼ੋਕ ਪੁਰੀ ਦੇ ਨਾਲ-ਨਾਲ ਹਰਮਨ ਪਿਆਰਾ ਕਲਾਕਾਰ ਨੀਟੂ ਪੰਧੇਰ ਵੀ ਇਸ ਫ਼ਿਲਮ ’ਚ ਹੈ।
ਤੇਜੀ ਸੰਧੂ, ਭੁਪਿੰਦਰ ਪਧਿਆਣਵੀ, ਅਮਰੀਕ ਰੰਧਾਵਾ, ਧਰਮਜੀਤ ਦੇ ਨਾਲ ਈਸ਼ਾ ਸ਼ਰਮਾ ਤੇ ਸੁਖਬੀਰ ਰਜੀਆ ਵੀ ਇਸ ਫ਼ਿਲਮ ’ਚ ਹਨ। ਦੁਨੀਆਂ ’ਚ ਸਿੰਘ ਸਰਦਾਰਾਂ ਦੀ ਸ਼ਾਨ ਪਗੜੀ ਦਾ ਹੋਕਾ ਦਿੰਦੀ ਇਹ ਫ਼ਿਲਮ ਪੰਜਾਬੀਆਂ ਦੇ ਸੀਨੇ ਦੀ ਧੜਕਣ ਬਣੇ ਸਮੁੱਚੀ ਫ਼ਿਲਮ ਦੀ ਟੀਮ ਇਸੇ ਵਿਸ਼ਵਾਸ ਨਾਲ ਕੰਮ ਕਰ ਰਹੀ ਹੈ।

ਪ੍ਰਸ਼ਨਃਫ਼ਿਲਮ ‘ਪਗੜੀ ਸਿੰਘ ਦਾ ਤਾਜ’ ਦਾ ਨਿਰਮਾਤਾ ਕੌਣ ਹੈ?

ਉੱਤਰਃ ਫ਼ਿਲਮ ‘ਪਗੜੀ ਸਿੰਘ ਦਾ ਤਾਜ’ ਦਾ  ਨਿਰਮਾਤਾ ਬੀ.ਐਸ. ਸੂਰੀ ਹੈ।
